'Brits-betogers' uit op borgtog van R500 | Maroela Media
Oukasie-inwoners betoog buite die hof. (Foto: ANA)
Nege mense is Donderdag elkeen op borgtog van R500 in die Brits-landdroshof in Noordwes vrygelaat nadat hulle in hegtenis geneem is vir hulle beweerde betrokkenheid by die gewelddadige betoging vroeër vandeesweek by die Oukasie- informele nedersetting buite dié dorp.
Die verdagtes is vandeesweek in hegtenis geneem op aanklagte van roof. Die staat voer aan dat die verdagtes na bewering drie vragmotorbestuurders gedurende die betoging aangerand het waarna hulle die vragmotors se sleutels van die bestuurders afgeneem het om die voertuie te gebruik om die pad te versper.
Maroela Media het vroeër berig betogers het Maandagoggend van Oukasie na die munisipale kantore in die dorp opgeruk waarna paaie met brandende buitebande versper en motors met klippe bestook is.
Vragmotors is gedurende die betoging voorgekeer waarna betogers dié voertuie gebruik het om die paaie te versper. Dit was aanvanklik onduidelik hoeveel vragmotors voorgekeer is aangesien sake van motorkaping vroeg vandeesweek nog by die polisiestasie ingedien is, het kol. Adele Myburgh aan Maroela Media gesê.
Die staat het die verdagtes se aansoeke om borg teengestaan aangesien die verdagtes se adresse nog nie in die hof bevestig kon word nie. Die hof was egter nie ten gunste van ŉ uitstel nie.
Die verdagtes se regsverteenwoordiger, Jeff Moyo, het aangevoer dat daar nie bewys kan word dat die verdagtes die misdaad gepleeg het nie. Moyo het gesê die verdagtes is gesiene lede van die gemeenskap en dat die gemeenskap ten gunste van borgtog is.
Altesaam 42 mense is vandeesweek gedurende die betoging in hegtenis geneem op aanklagte van openbare geweld. Die aanklagte is egter teen dié verdagtes teruggetrek.
Samestelling van regering: Só lyk tydlyn
r500.00 rand borgtog, waar in jou lewe het jy dit gesien
hoeveel skade het hulle aangerig, betaaal die borg en dis die laaste sien van die skarmunkels
beskadigde eiendom gaan nie altyd deur versekering betaal word nie
ek LMGA vir die afrika sirkus
leser – Ek glo nie dat hulle eers ondersoek ingestel het na so iets, voordat hulle gevonnis is nie. Die eenvoudige rede, hulle nie eers daaraan gedink het nie.
Borg het niks met skade te doen nie.
Lewies, waar val jy nou uit met ŉ vonnis? Borg is nie ŉ vonnis nie, dit is maar een manier om moontlik te sorg dat die beskuldigde weer in die hof sal verskyn. Dit het absoluut niks met straf te doen nie.
Gesiene lede nogal! Gesiene mense werk vir n lewe en probeer vorentoe beweeg. Lyk daai klomp of hulle werk? Nee wat die sirkus begin nou eers. Ons eerste huis was gekoop in Bodensteinpark in 1971 toe was daar al gepraat van verskuiwing van Oukasie. Wat nou.
Hoekom is die sake teruggetrek,wat steek die polisie weg?
Suurpruim · 3 maande gelede
Netnou kry een van die kriminele nie die geleentheid om Woensdag iewers ‘n kruisie te trek nie, want sekere partye het elke krimineel se ondersteuning nodig.
Die hof is een groot sirkus!
Hulle kry R500 borg vir motorkaping? Goeie genade! Hulle adresse is nog nie bevestig nie maar die Hof staan borg toe? Nog nooit daarvan gehoor nie! En die ander 31 beskuldigdes word sommer toegelaat om te gaan hulle gaan nie vervolg word nie! Wat ‘n absolute sirkus!
Chaos en anargie is besig om ons land te vernietig, maar die polisie, regering en die regstelsel is te pateties, onbevoeg en korrup om dit te stop. Hulle is ‘n joke.
hierdie land word gegysel met anargie,geweld en betogings…..dit is nou die norm en die pad na totale verwoesting van beskaafde waardes..
shark · 3 maande gelede
dis nie betogers nie,die rubriek skryer moet sy kop laat lees,die is vandaliste en moordenaars.
Gesiene lede nogal! Nou laat almal sien wat gebeur met iemand wat roof en brand en plunder! Maar wag ek verwag te veel….. Hulle is gesiene lede aan die regte kant van die draad.
Hul regsverteenwoordiger voer aan daar kan nie bewys word dit was hulle nie? Waar val hy uit? Het hy dan nie die Coligny saak gevolg nie? Al wat die staat nodig het om hulle suksevol skuldig te laat bevind is enige twyfelagtige getuie wat beweer hy het hulle gesien en voila, dis sy woord teen hulle s’n! Tronk toe papa!
Maaaaar om een of ander rede dink ek nie dit gaan hierdie keer die geval wees nie. Selfs al dien iemand iemand CCTV beeldmateriaal in wat hul skuld bewys sal hulle dit seker uitgooi op een of ander tegniese punt.
Die sirkus is in die dorp mense en hy gaan lank hier wees….